Is my godsdiens iets wat ek privaat kan uitleef? - www.bybelkennis.co.za
No man should judge unless he asks himself in absolute honesty whether in a similar situation he might not have done the same. -Viktor Frankl, skrywer, neuroloog en psigiater (1905-1997)
Diegene wat glo dat hulle godsdienstig is, is aan twee versoekings onderworpe:
Hulle glo dat geestelikheid iets innerlik en privaat is.
Hulle glo dat geestelikheid ‘n saak van uiterlike prestasie is.
Ware liefde vir God se wortels lê in die hart, maar dit word in die lewe uitgeleef.
Ons sien die baie duidelik in Deuteronomium 6:6 – 9:
Hierdie gebooie wat ek jou vandag gegee het, moet in jou gedagtes bly. 7Jy moet dit inskerp by jou kinders en met hulle daaroor praat as jy in jou huis is en as jy op pad is, as jy gaan slaap en as jy opstaan. 8Jy moet dit as herinneringsteken vasbind aan jou hande, en dit moet ’n merk op jou voorkop wees. 9Skryf dit op jou deurkosyne en op jou stadspoorte.
Moses gebruik hier ‘n konsentriese patroon – vier sirkels wat al hoe wyer uitbrei. Onvoorwaardelike toewyding aan die Here moet alle dele van ons lewens deursuurdeeg.
Dit moet in jou gedagtes bly. Dit moet op jou innerlike wese geskryf word – onuitwisbaar. Israel se geloof word nierituele gedefinieer nie, maar deur ‘n diep innerlike toewyding aan die Here.
Dit is ‘n familiesaak: 7Jy moet dit inskerp by jou kinders en met hulle daaroor praat as jy in jou huis is en as jy op pad is, as jy gaan slaap en as jy opstaan.. Jy moet dit vir jou kinders leer en met die lede van jou huishouding bespreek. Inskerp beteken dat jy dit gereeld herhaal. Elke volwasse Israeliet en Christen is ‘n leermeester en moet elke geleentheid aangryp om te onderrig.
Dit is ‘n openbare saak. 8Jy moet dit as herinneringsteken vasbind aan jou hande, en dit moet ’n merk op jou voorkop wees. Wat vasgebind moet word, is die Shema – die oproep vir heelhartige verbondsliefde: Daarom moet jy die Here jou God liefhê met hart en siel, met al jou krag (6:5). Wat presies aan die hande gebind moet word, is onseker. Op die voorkop beteken letterlik tussen die oë. Israeliete en Christene moet gemerk word as mense wat aanspraak maak dat die Here hulle God is en wat Hom volledig liefhet.
Laastens is daar ‘n openbare verklaring: 9Skryf dit op jou deurkosyne en op jou stadspoorte. Hiermee herinner hulle hulleself dat hulle primêre verbondenheid aan die Here is. Hulle sien dit elke keer as hulle hulle huise verlaat of terugkom. So dra hulle die Here by hulle huise in as gas en Hoof van dieHulle moet dit op die stadspoorte skryf – so brei hulle hulle toewyding na die hele gemeenskap uit. Hulle herinner burgers en reisigers dat die Here oor hierdie stad regeer. Omdat hofsake naby die stadspoorte gehou is, herinner dit die mense wat die reg uitoefen dat alles tot eer van die goddelike Heerser gedoen moet word.
In hierdie gedeelte lees ons dat selfs die versierings in ons huise moet van ons geloof getuig – alle gaste en verbygangers moet weet van die geloof van die mense wat in daardie huis woon. Die inwoners van die huis moet herinner word dat hulle in afhanklikheid van die Here moet leef en dat hulle seëninge van hulle gehoorsaamheid afhanklik is. Sal mense wat in ons huise kom, weet dat ons gelowiges is?
Het ons ons godsdiens afgewater? Haat God die sonde?
Jesus se oorspronklike naam in Hebreeus?